રમત-ગમત સાથે જોડાયેલ સામાન બનાવતી પ્રખ્યાત કંપની નાઇકીનો અમેરિકામાં અને સોશિયલ મીડિયા પર જબરદસ્ત વિરોધનો સામનો કરવો પડી રહ્યો છે. કંપનીએ જાતિવાદના વિરૂદ્ધ રાષ્ટ્રગીત સમયે ઘૂંટણિયે બેસનાર ફૂટબોલર કૉલિન કેપરનિકને પોતાના બ્રાન્ડ એમ્બેસડર બનાવ્યા છે. તેના વિરોધમાં લોકો નાઇકીની પ્રોડક્ટ બાળી રહ્યાં છે અને સોશિયલ મીડિયા પર તસવીરો દ્વારા તેનો વિરોધ વ્યકત કરી રહ્યાં છે.